CELEX: 31989R1162
Language: el
Date: 1989-04-28 00:00:00
Title: Κανονισμός (ΕΟΚ) αριθ. 1162/89 της Επιτροπής της 28ης Απριλίου 1989 για τροποποίηση του κανονισμού (ΕΟΚ) αριθ. 3310/86 σχετικά με την κοινοτική διαπίστωση των τιμών της αγοράς με βάση την κλίμακα κατατάξεως σφαγίων χονδρών βοοειδών

Avis juridique important

|

31989R1162

Κανονισμός (ΕΟΚ) αριθ. 1162/89 της Επιτροπής της 28ης Απριλίου 1989 για τροποποίηση του κανονισμού (ΕΟΚ) αριθ. 3310/86 σχετικά με την κοινοτική διαπίστωση των τιμών της αγοράς με βάση την κλίμακα κατατάξεως σφαγίων χονδρών βοοειδών  

Επίσημη Εφημερίδα αριθ. L 121 της 29/04/1989 σ. 0001 - 0001 Φινλανδική ειδική έκδοση: Κεφάλαιο 3 τόμος 29 σ. 0032  Σουηδική ειδική έκδοση: Κεφάλαιο 3 τόμος 29 σ. 0032 

***** ΚΑΝΟΝΙΣΜΟΣ (ΕΟΚ) αριθ. 1162/89 ΤΗΣ ΕΠΙΤΡΟΠΗΣ  της 28ης Απριλίου 1989  για τροποποίηση του κανονισμού (ΕΟΚ) αριθ. 3310/86 σχετικά με την κοινοτική διαπίστωση των τιμών της αγοράς με βάση την κλίμακα κατατάξεως σφαγίων χονδρών βοοειδών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2), και ιδίως το άρθρο 6,  τον κανονισμό (ΕΟΚ) αριθ. 1892/87 του Συμβουλίου της 2ας Ιουλίου 1987 για τη διαπίστωση των τιμών της αγοράς στον τομέα του βοείου κρέατος (3), και ιδίως το άρθρο 2,  Εκτιμώντας:  ότι η διαπίστωση των τιμών της αγοράς στα κράτη μέλη, που πραγματοποιείται σύμφωνα με τις λεπτομέρειες του κανονισμού (ΕΟΚ) αριθ. 3310/86 της Επιτροπής (4), είναι κανονική και δεν θέτει πλέον προβλήματα οργανώσεως· ότι για να χρησιμοποιηθούν ταχύτερα τα στοιχεία και να διευκολυνθεί, ιδίως, η εφαρμογή των μέτρων παρεμβάσεως που προβλέπονται στο άρθρο 6 του κανονισμού (ΕΟΚ) αριθ. 805/68 πρέπει να περιοριστεί η προθεσμία διαβιβάσεως των τιμών στην Επιτροπή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 παράγραφος 2 του κανονισμού (ΕΟΚ) αριθ. 3310/86 αντικαθίσταται από το εξής κείμενο:  «2. Τα κράτη μέλη ανακοινώνουν στην Επιτροπή, το αργότερο την Τετάρτη κάθε εβδομάδας, τις τιμές που διαπιστώθηκαν σύμφωνα με το παρόν άρθρο.»  Άρθρο 2  Ο παρών κανονισμός αρχίζει να ισχύει από την 1η Μαΐου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Απριλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 61 της 4. 3. 1989, σ. 43.  (3) ΕΕ αριθ. L 182 της 3. 7. 1987, σ. 29.  (4) ΕΕ αριθ. L 305 της 31. 10. 1986, σ. 28.